Hau, lalu pang, napang istimiwanya jalan nanginih? Nang partama: ngaran jalannya adalah ngaran salah satu Sultan Banjar nang manjadiakan Islam sabagai hukum kasultanan. Sudah tahu kalo buhan pian kisahnya?
Kadua, jalan nginih lumayan rami sudah. Jadi kada sunyi . Sapanjangan jalan Sultan Adam banyak parumahan. Nah, jadi umat manusianya nyata banyak.
Katiga, banyak fasilitas umum wan jua wadah balanja wan kuliner apalagi gasan mangupi. Haan...siapakan duit haja buhan pian.
Jadi Jalan Sultan Adam ini intangan parak Kayutangi/Jalan Cemara bisa jua parak Jalan Pangeran Hidayatullah daerah Banua Anyar. Mahantas liwat Sungai Miai kawa jua.Cusss kasi pian klik 'Google Maps'. Nah, sudah dapat kalu?
Nah, pian handak langsung bajajanak kah cuci mata cuci kah? Atawa handak santai bamamakan dahulu? Tasarah pian haja.
Nang nyata di jalan ini ada fasilitas umum mulai perguruan tinggi yaitu STKIP PGRI (Sekolah Tinggi Keguruan & Ilmu Pendidikan PGRI), STIH (Sekolah Tinggi Ilmu Hukum) Sultan Adam, STMIK (Sekolah Tinggi Manajemen & Ilmu Komputer) Banjarbaru, Universitas Terbuka. Selain itu juga ada SD, MTS, SMA Al Furqan juga SMP negeri.
Bila handak baurusan ka Dinas Penduduk & Catatan Sipil kawa jua karna lokasinya ada di jalan Sultan Adam. Pas di higa kantor Disdukcapil nitu ada rumah makan pecel & rawon. Han, tuntung baurusan kawa tu sambil bamamakan.
Jadi di Sultan Adam jua banyak urang bajualan di bangunan ruko. Di ruko-ruko nitu ada nang bajualan baju, hijab, macam-macam tas, kusmetik, makanan, salon kecantikan, klinik parawatan wajah dan lain-lain. Paraya jauh-jauh ka mal karna bisa jadi nang dicari ni ada dijual di sekitar Sultan Adam. Handak mangupi ada cafe Kopi Brik, Lain Hati dan macam-macam cafe.
Buhan pian nang panasaran, hayu lakasi bakunjangan ka jalan Sultan Adam. Jangan kada ingat bakesah wan dangsanak jua kakawanan nang kayak apa raminya jalan Sultan Adam. Kawa gasan tujuan baurusan, malanjutakan pandidikan jua gasan batatukar & basantai-santai baik surangan, wan kaluarga atawa kakawanan.
Editor : Enny RA (www.ennyratnawati.com)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn